Naisten Superpesiksen kausi 2013

Naisten Superpesiksen kausi 2013 oli naisten Superpesiksen 24. kausi. Kausi alkoi 9. toukokuuta. Runkosarjan viimeisen kierroksen 6. elokuuta naiset pelasivat 11. elokuuta.

Naisten sarjaan osallistui kaudella 2013 täydet 12 joukkuetta. Hallitsevana mestarina kauteen läksi Lapuan Virkiä, joka onnistui myös uusimaan tittelinsä. Naisten Superpesiksessä sarjanousijoita olivat tamperelais-hämeenkyröläinen Mansen Räpsä, Helsingin Roihu ja sotkamolainen Vuokatin Veto. Näistä Vuokatti nousi suoraan voittamalla Ykköspesiksen, kun naisten Superpesiksen joukkuemäärää nostettiin kahteentoista. Roihu ja Manse nousivat korkeimmalle sarjatasolle, kun Superpesis täytti PeTo-Jussien ja Ylihärmän Pesis-Junkkareiden luovuttamat sarjapaikat.

Itä–Länsi-ottelut pelattiin 12.–14. heinäkuuta Hyvinkäällä Pihkalan pesäpallostadionilla. Länsi voitti kaikki viisi ottelua. Miesten ottelu päättyi Lännen hyväksi 2–0 (2–1, 1–0) ja naisten ottelu 1–0 (2–2, 6–2). Näiden lisäksi Länsi voitti A-poikien, B-poikien sekä tyttöjen ottelun.

 Sarjajärjestelmä 

 Runkosarja 
Runkosarjassa pisteitä jaettiin edellisiltä kausilta tutulla kaavalla: 2–0-voitosta saa kolme pistettä ja 1–0-voitosta kaksi. Jos ottelu on kahden jakson jälkeen tasan (0–0 tai 1–1), molemmat joukkueet saavat yhden pisteen. Tällöin ottelun voittaja ja toisen sarjapisteen saava joukkue ratkaistaan supervuorossa tai tämän jälkeen kotiutuslyöntikilpailussa.

Runkosarjassa tasapisteissä olevien joukkueiden keskinäinen paremmuus ratkaistiin kaavalla: 1) kolmen pisteen voitot, 2) voitetut ottelut, 3) kaikkien otteluiden juoksuero, 4) keskinäisten otteluiden voitot, 5) keskinäisten otteluiden pisteet, 6) keskinäisten otteluiden jaksoero, 7) keskinäisissä otteluissa voitettujen jaksojen määrä, 8) keskinäisten otteluiden juoksuero, 9) keskinäisissä otteluissa tehdyt juoksut, 10) kaikkien otteluiden jaksoero, 11) voitettujen jaksojen määrä, 12) kaikissa otteluissa tehdyt juoksut ja 13) arpa.

Naisten runkosarjassa pelattiin kaksinkertaisen sarjan (22 ottelua) lisäksi niin kutsutut valintakierrokset (2 ottelua). Valintakierroksilla joukkueet valitsivat vastustajan itselleen kahteen otteluun. Ensimmäisenä valitsi runkosarjan kevätkierroksen (n. puolet otteluista pelattu) jälkeen huonoimmin menestynyt joukkue, joka sai valita haluamansa vastustajan sekä sen, kumman kotikentällä pelattiin valintakierrosten ensimmäinen ottelu. Tämän jälkeen valintavuorossa oli jäljellä olevista joukkueista heikoiten sijoittunut. Tätä jatkettiin, kunnes kaikki otteluparit ovat selvillä. Valintavuorot ratkaistaan joukkueiden valintapäivään mennessä pelattujen otteluiden mukaan seuraavassa järjestyksessä: 1) pistekeskiarvo ottelua kohden, 2) kolmen pisteen voitot ottelua kohden, 3) voitetut ottelut ottelua kohden, 4) kaikkien otteluiden juoksuero ja 5) arpa.

 Pudotuspelit ja sarjakarsinta 
Runkosarjan päätyttyä kahdeksan parasta joukkuetta pääsivät pudotuspeleihin. Puolivälierät, välierät ja loppuottelut pelataan paras viidestä -järjestelmällä ja pronssiottelut paras kolmesta. Joka kierroksella runkosarjassa parhaiten sijoittunut joukkue kohtaa heikoimmin sijoittuneen, ja kotietu on aina paremmin sijoittuneella.

Runkosarjassa yhdeksänneksi sijoittuneen joukkueen kausi päättyi runkosarjaan. Runkosarjan viimeiseksi jäänyt joutui puolestaan suoraan sarjakarsintaan Ykköspesiksen parasta joukkuetta vastaan (kotietu ykköspesisjoukkueella). Runkosarjassa sijoille 10–11 sijoittuneet pelaavat alemmat pudotuspelit paras viidestä -järjestelmällä. Otteluparin häviäjä joutuu karsintaan ykköspesiksen toiseksi parasta joukkuetta vastaan (kotietu superpesisjoukkueella).

 Sarjataulukko 

 Sijoitus Joukkue Pelattu 3P 2P 1P 0P TJ PJ JE P P/O 1 Lapuan Virkiä 24 19 4 0 1 261 56 +205 65 2,71 2 Porin Pesäkarhut 24 19 1 2 2 255 73 +182 61 2,54 3 Kirittäret, Jyväskylä 24 14 3 0 7 184 126 +62 48 2,00 4 Pesä Ysit, Lappeenranta 24 11 5 1 7 206 141 +65 44 1,83 5 Kempeleen Kiri 24 6 8 1 9 151 142 +9 35 1,46 6 Rauman Lukko 24 8 4 1 11 117 113 +4 33 1,38 7 Vuokatin Veto 24 4 7 1 12 168 193 –25 27 1,13 8 Vihdin Pallo 24 4 5 5 10 143 223 –80 27 1,13 9 Mansen Räpsä, Tampere 24 4 4 6 10 150 185 –35 26 1,08 10 Viinijärven Urheilijat 24 3 3 4 14 145 224 –79 19 0,79  11 Turku-Pesis 24 2 6 1 15 99 210 –111 19 0,79 12 Roihu, Helsinki 24 0 0 2 22 88 281 –193 2 0,08
Valintakierrokset pelattiin otteluparein: Helsinki–Turku, Viinijärvi–Vuokatti, Tampere–Vihti, Jyväskylä–Kempele, Rauma–Lappeenranta ja Pori–Lapua (valitsijajoukkue ilmoitettu ensin).

Tilastot

Runkosarjan lyöjätilasto

 Sij. Pelaaja Joukkue Ottelut Kunnarit Lyödyt Yhteensä Yht./peli 1.  Hanna Itävalo  Pori  23  4  62  66  2,87 2.  Tanja Vehniäinen  Lapua 23  2  53  55  2,39 3.  Heidi Kuusisto  Pori  24  0  48  48  2,00  4.  Meri Kontu  Kempele  24  1  46  47  1,96 5.  Kaisa Salmela  Pori  24  0  46  46  1,92 6.  Maija Kaappola  Lapua  22  2  43  45  2,05 7.  Saara Suomalainen  Vihti  24  0  44  44  1,83 8.  Tiina Tolonen  Jyväskylä  21  1  39  40  1,90 9.  Susanna Kylä-Kause  Tampere  24  0  38  38  1,58 10.  Sonja Koskinen  Lappeenranta  24  1  36  37  1,54

Runkosarjan etenijätilasto

 Sij. Pelaaja Joukkue Ottelut Tuodut T./peli 1.  Milla Lindström  Pori  24  54  2,25 2.  Kaisa Kärkkäinen  Pori  24  51  2,13 3.  Carita Toiviainen  Pori  24  50  2,08 4.  Marjukka Urpelainen  Jyväskylä  24  49  2,04 5.  Virpi Hukka  Vihti  24  44  1,83 6.  Paula Saloranta  Lapua  22  43  1,95 7.  Emmi Viitala  Lapua  24  43  1,79 8.  Anni Lipasti  Lappeenranta  24  42  1,75 Henna Peltokangas  Tampere  10.  Laura Nuutinen  Jyväskylä  24  39  1,63

Runkosarjan kärkilyöntitilasto

 Sij. Pelaaja Joukkue Ottelut Kärkilyönnit 1. 2. 3. Kotiin 1.  Carita Toiviainen  Pori  24  176  62  86  22  6 2.  Enni Kylä-Kause  Lapua  24  162  2  16  108  36 3.  Kaisa Kärkkäinen  Pori  24  151  10  59  71  11 4.  Virpi Hukka  Vihti  24  137  32  65  28  12 5.  Henna Kytösalmi  Lappeenranta  24  133  18  40  58  17 6.  Johanna Vikman  Jyväskylä  23  132  4  29  64  35 7.  Kaisa Salmela  Pori  24  131  8  16  61  46 8.  Marjukka Urpelainen  Jyväskylä  24  130  28  83  11  8 9.  Sarita Heikkinen  Kempele  24  128  19  58  43  8 10.  Hanna Itävalo  Pori  23  125  0  14  45  66

 Lopulliset sijoitukset 

SijaJoukkue 16px  Lapuan Virkiä 16px  Porin Pesäkarhut 16px  Kirittäret 4.  Pesä Ysit 5.  Kempeleen Kiri 6.  Rauman Lukko 7.  Vuokatin Veto 8.  Vihdin Pallo 9.  Mansen Räpsä10.  Turku-Pesis11.  Viinijärven Urheilijat12.  Helsingin Roihu

 Lähteet 
 Pesis.fi − Kausi 2013 

Luokka:Pesäpallon SM-sarjakaudet
Luokka:Vuoden 2013 pesäpallo